

KLASA: 112-02/25-01/10

URBROJ:2109-03-25-03

Čakovec, 3. srpnja 2025.

**OBAVIJESTI I UPUTE KANDIDATIMA**

**za prijam u službu u Upravni odjel za proračun i javnu nabavu**

U Narodnim novinama broj 100/25. od 9. srpnja 2025. godine objavljen je javni natječaj za prijam u službu računovodstvenog referenta – likvidatora i vježbenika za radno mjesto višeg stručnog suradnika za računovodstvo i projekte, te se daju upute kako slijedi.

Rok za podnošenje prijava kandidata na javni natječaj je 8 dana od objave u Narodnim novinama.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova višeg stručnog suradnika za računovodstvo i projekte:

* surađuje s voditeljem Odsjeka za proračun i financije na poslovima planiranja i analize
* sudjeluje u planiranju i izradi proračuna
* surađuje s proračunskim i izvanproračunskim korisnicima na usklađivanju financijskih planova
* prati mogućnost dobivanja bespovratnih sredstava za investicijske projekte
* prati porezne i ostale prihode i rashode po korisnicima i izvorima financiranja
* vodi provedbenu dokumentaciju u skladu s dobivenim sredstvima iz EU fondova
* izrađuje nacrte složenijih izvješća u akata vezanih uz administriranje i upravljanje programima i projektima financiranih iz sredstava EU
* obavlja i druge poslove po nalogu pročelnika i drugih nadređenih službenika.

Opis poslova računovodstvenog referenta – likvidatora:

|  |
| --- |
| * vodi knjigovodstveno i financijsko poslovanje za sindikat MŽ i zaklade kojima je osnivač Međimurska županija |
| * obračunava i isplaćuje drugi dohodak i materijalna prava službenika i namještenika |
| * kontrolira i priprema ulazne knjigovodstvene isprave, preuzima i unosi ulazne knjigovodstvene isprave, obavlja računsku i formalnu kontrolu, obrađuje i dostavlja isprave na likvidaciju u nadležna upravna tijela |
| * isplaćuje naknade vijećnicima Skupštine i članovima radnih tijela |
| * plaća račune, dotacije, pomoći i naknade |
| * obavlja i druge poslove po nalogu pročelnika i drugih nadređenih službenika |

Područje testiranja te pravni i stručni izvori za pripremanje kandidata za višeg stručnog suradnika za računovodstvo i projekte - vježbenika:

* Zakon o lokalnoj i područnoj (regionalnoj) samoupravi („Narodne novine“ broj  33/01, 60/01 – vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13, 137/15- ispravak, 123/17, 98/19 i 144/20)
* Zakon o proračunu („Narodne novine“ broj 144/21)
* Zakon o računovodstvu („Narodne novine“ 85/24 i 145/24)
* Pravilnik o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23)
* Pravilnik o proračunskom računovodstvu i Računskom planu („Narodne novine“, broj 158/23 i 154/24)
* Pravilnik o financijskom izvještavanju u proračunskom računovodstvu („Narodne novine“ 37/22 i 52/25)
* Zakon o fiskalnoj odgovornosti („Narodne novine“, broj 111/18 i 83/23)
* Zakon o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23)
* Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20, 151/22 i 114/23)

Područje testiranja te pravni i stručni izvori za pripremanje kandidata za računovodstvenog referenta – likvidatora:

* Statut Međimurske županije (Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 10/18 – pročišćeni tekst, 2/20, 3/21, 2/22 - pročišćeni tekst, 24/23 i 29/23)
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25)
* Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20, 151/22 i 114/23)
* Zakon o platnom prometu –GLAVA I., II., III.. i IV.(„Narodne novine“ broj 66/18, 114/22 i 136/24)
* Pravilnik o proračunskom računovodstvu i Računskom planu (Narodne novine 158/23 i 154/24)

Podaci o plaći višeg stručnog suradnika za računovodstvo i projekte:

Za vrijeme vježbeničkog staža vježbeniku pripada plaća u visini 85% vrijednosti osnovne plaće radnog mjesta višeg stručnog suradnika (koeficijent za radno mjesto višeg stručnog suradnika za računovodstvo i projekte je 4,60 dok je bruto osnovica za obračun plaće 520,00 EUR).

Podaci o plaći računovodstvenog referenta – likvidatora:

Koeficijent za predmetno radno mjesto je 3,30 dok je bruto osnovica za obračun plaće 520,00 EUR. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na natječaj. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji način remetiti koncentraciju

Poziv na testiranje bit će objavljen najmanje 5 dana prije testiranja na web stranicama Međimurske županije – [www.medjimurska-zupanija](http://www.medjimurska-zupanija). hr i na oglasnoj ploči Međimurske županije, Čakovec, R. Boškovića 2.

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

POVJERENSTVO ZA PROVOĐENJE JAVNOG NATJEČAJA